2013. gada Āfrikas Nāciju kauss
2013. gada Āfrikas Nāciju kauss notika Dienvidāfrikā no 2013. gada 19. janvāra līdz 10. februārim. Tam vajadzēja notikt Lībijā, tomēr CAF to pārcēla uz Dienvidāfriku 2011. gada Lībijas pilsoņu kara dēļ. Tas bija 29. Āfrikas Nāciju kauss jeb Āfrikas futbola izlašu čempionāts. To rīkoja Āfrikas Futbola federācija jeb CAF. Turnīra uzvarētājs piedalījās 2013. gada FIFA konfederāciju kausā Brazīlijā kā CAF pārstāvis.